23. heinäkuuta
Tapahtumia

1632 – Ranskan Dieppestä lähti matkaan 300 Uuden Ranskan siirtolaista.
1715 – Pohjois-Amerikan ensimmäinen majakka (Bostonissa) sai rakennusluvan.
1757 – Plasseyn taistelu Intiassa paikallisten joukkojen ja Ison-Britannian välillä.
1829 – William Burt patentoi Yhdysvalloissa todennäköisesti maailman ensimmäisen dokumentoidun kirjoituskoneen (”Typographer”).
1840 – Britannian siirtokunnat Ala-Kanada ja Ylä-Kanada yhdistettiin Kanadan provinssiksi Britannian parlamentin päätöksellä.
1881 – Maailman vanhin kansainvälinen urheilujärjestö Kansainvälinen Voimisteluliitto (Fédération Internationale de Gymnastique, FIG) perustettiin Liègessä.
1903 – Tohtori Ernst Pfenning Chicagosta sai ensimmäisen Fordin valmistaman A-mallin auton omistukseensa.
1914 – Itävalta-Unkari esitti uhkavaatimuksen Serbialle vaatien muun muassa Serbian sallivan itävaltalaisten tutkivan Serbiassa kuka murhasi arkkiherttua Franz Ferdinandin. Serbia ei suostunut vaatimukseen (hyväksyi yhdeksän muuta vaatimusta kymmenestä) ja Itävalta julisti sodan Serbialle 28. heinäkuuta.
1942 – Holokausti: Treblinkan tuhoamisleiri avattiin.
1944 – Tšetšeenien ja inguušien karkottaminen: Lavrenti Berijan johdolla noin 496 000 tšetšeeniä ja inguušia pakkosiirrettiin Pohjois-Kaukasiasta Keski-Aasiaan.
1952 – Euroopan hiili- ja teräsyhteisön perustanut Pariisin sopimus astui voimaan.
1952 – Muhammad Nagibin johtama Gamal Abdel Nasserin perustama ryhmä upseereja syöksi Egyptin kuninkaan Faruqin vallasta.
1961 – Kansallisen vapautuksen sandinistirintama perustettiin Nicaraguassa.
1962 – Telstar-tietoliikennesatelliitti välitti ensimmäisen suoran Atlantin ylittäneen televisiosignaalin.
1967 – Detroitissa alkaneessa viisipäiväisessä mellakassa sai 43 ihmistä surmansa, 467 loukkaantui, yli 7 200 pidätettiin ja yli 2 000 rakennusta tuhoutui tulipalossa.
1968 – Ainoa onnistunut israelilaisen El Al -lentoyhtiön konekaappaus alkoi. Kolme Palestiinan vapautuksen kansanrintaman jäsentä kaappasi Roomasta Israelin Lodiin matkalla olleen lentokoneen Algeriin.
1970 – Qabus ibn Said al Said kruunattiin Omanin sulttaaniksi isänsä vallastasyrjäyttämisen jälkeen.
1972 – Yhdysvallat laukaisi Landsat-ohjelman ensimmäisen satelliitin Landsat 1:n, ensimmäisen maapallon luonnonvaroja kartoittaneen kaukokartoitussatelliitin.
1974 – Kreikan sotilasjuntta kaatui ja maanpaossa ollut pääministeri Konstantínos Karamanlís kutsuttiin takaisin maahan.
1982 – Kansainvälinen valaidenpyyntikomitea päätti kieltää valaiden kaupallisen pyynnin vuosina 1985–1986.
1983 – ”Gimli Glider”: Air Canadan lento 143:n Boeing 767-200:lta loppui polttoaine 12 500 metrin korkeudessa. Kone teki onnistuneen hätälaskun Manitoban Gimliin.
1986 – Yorkin herttua prinssi Andrew ja Sarah Ferguson menivät naimisiin.
1988 – Burman tosiasiallinen johtaja vuodesta 1962 kenraali Ne Win luopui vallasta demokratiaa vaatineiden mielenosoitusten jälkeen.
1992 – Abhasia ilmoitti itsenäistyvänsä Georgiasta.
1995 – Yhdysvaltalaiset tähtitieteilijät Alan Hale ja Thomas Bopp löysivät kumpikin itsenäisesti Halen–Boppin komeetan samana päivänä. Paljain silmin komeetta oli nähtävissä vuoden päästä.
1999 – Muhammad VI kruunattiin Marokon kuninkaaksi isänsä Hassan II:n kuoleman jälkeen.
2002 – Euroopan hiili- ja teräsyhteisön perussopimuksen voimassaoloaika päättyi ja sen varat ja toiminnot siirrettiin EY:lle.
2005 – Sharm el-Sheikhin pommi-iskussa kuoli 81 ihmistä.
2010 – One Direction perustettiin.